Publication: Magyar Közlöny
Issue: MK-2000-20 (Year: 2000, Number: 20)
Era: 1990-2004
Section: 
Paragraph Index: 80

f) joguk van vámmentesen ideiglenes személyes használatra behozni magángépjárművüket, és később visszaszállítani azt vámmentesen, mindkét esetben olyan feltételekkel, amelyeket az adott ország kormánya szükségesnek tarthat. XIX. Cikk A Szervezet XVII. Cikk szerinti megállapodás alá tartozó tisztségviselőinek mentesülniük kell a Szervezet által nekik hivatali minőségükre tekintettel juttatott fizetések és járandóságok utáni adózás alól. Mindemellett bármely Tagállam köthet megállapodást a Szervezet nevében eljáró Tanáccsal, amely révén ez a Tagállam fogja alkalmazni és a Szervezethez kinevezni minden olyan állampolgárát, (kivéve — ha a Tagállam úgy kívánja — a területén állandó lakóhellyel nem rendelkező személyeket), aki a Szervezet nemzetközi titkárságánál teljesít szolgálatot. Ez a Tagállam a saját költségére fizeti az ilyen személyek fizetését és járandóságát az általa meghatározott mértékben. Az ily módon juttatott fizetésre és járandóságra az adott Tagállam adót vethet ki, de annak mentesnek kell lennie bármely más Tagállam adója alól. Ha valamely Tagállam ilyen megállapodást köt és azt a későbbiekben módosítják vagy megszüntetik, a Tagállamokat a továbbiakban már nem köti a jelen Cikk első mondata értelmében az állampolgáraiknak juttatott fizetések és járandóságok adó alóli mentessége. XX. Cikk A XVIII. és XIX. Cikkekben meghatározott mentességeken és kiváltságokon kívül a Szervezet Végrehajtó Titkárát, az Észak-atlanti Védelmi Termelés Koordinátorát és más hasonló rangú állandó tisztségviselőket — a Tanács tagjainak elnöke és a Tagállamok kormányai közötti megegyezés alapján — fel kell ruházni olyan kiváltságokkal és mentességekkel, mint amelyek a hasonló rangú diplomáciai személyzetet általában megilletik. XXI. Cikk

Source: https://magyarkozlony.hu/hivatalos-lapok/f82d926c8408cc033ef77de180a51f6009295865/dokumentumok/6fd8cf5b9bec4cb3a59cd0f0b6fa5e45e2beb11c/letoltes